Մեկ այլ թուրք լրագրող`«Քոփունտու» կայքի սյունակագիրներից, գրել է, թե այսօրվա թուրքերը սկսել են փնտրել այնպիսի բաներ, որոնք ժամանակին իրենք են ոչնչացրել: Անվտանգության նկատառումով իր անունը չհրապարակելով` հեղինակը գրել է, թե հույներից ու հայերից Թուրքիային մնացած ժառանգությունն արդեն ոչնչացման եզրին է, իսկ երկիրը շենացնող քրիստոնյաները հիմա շատ հեռու են: Մինչդեռ ամառային հանգստի համար զանգվածաբար Հունաստան գնացող թուրքերը վերադառնում են` հիացած մարդկային վերաբերմունքից և քաղաքակրթության մակարդակից: